Oraşul New York a ţinut o ceremonie de comemorare pentru cele 30.000 de victime ale coronavirusului.
Oraşul New York a ţinut o ceremonie pentru victimele coronavirusului. Aproximativ 30.000 de rezidenţi ai oraşului au murit din cauza COVID-19. Pe podul Brooklyn au fost proiectate imagini cu victimele din New York.
Pandemia a furat 30.000 de vieţi în New York, din luna martie a anului trecut şi până acum. Oraşul a marcat duminică un an de la primele victime şi le-a omagiat printr-o ceremonie pe malul apei. Podul Brooklyn a ţinut locul unui ecran, pe care au fost proiectate imagini cu newyorkezii pierduţi din cauza coronavirusului. La eveniment au fost prezente şi rudele lor.Carolina Hernandez, fiica unei victime: "Tatăl meu, Francisco Juarez Garcia, a murit pe 28 aprilie 2020. Până azi, nu-mi aduc aminte când l-am îmbrăţişat pentru ultima dată. Este dureros să-mi aduc aminte."Primarul oraşului New York, Bill de Blasio, a ţinut să amintească şi de alte evenimente tragice, precum Al Doilea Război Mondial, războiul din Vietnam şi 11 septembrie.Bill de Blasio, primarul oraşului New York: "Vietnam, uraganul Sandy şi 11 septembrie puse laolaltă au atins fiecare familie într-un mod sau altul iar pentru mulţi alţii au însemnat durere, o durere crudă."Ceremonia s-a încheiat pe note muzicale.